
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Valsts policijas Galvenās Kriminālpolicijas pārvaldes Kriminālistikas pārvaldes reorganizāciju" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Deklarācija par Ministru kabineta iecerēto darbību
Apraksts
1) Lai nodrošinātu Ministru kabineta 2024. gada 20. janvāra rīkojumā Nr. 55 "Par Valdības rīcības plānu Deklarācijas par Evikas Siliņas vadītā Ministru kabineta iecerēto darbību īstenošanai" (turpmāk - Valdības rīcības plāns) 7.14. punktā doto uzdevumu izpildi.
2) Atbilstoši Valsts pārvaldes iekārtas likuma 15. panta pirmajai daļai un trešās daļas 4. punktam Ministru kabinets reorganizē tiešās pārvaldes iestādi.
1.2. Mērķis
Mērķa apraksts
Rīkojuma projekta "Par Valsts policijas Galvenās Kriminālpolicijas pārvaldes Kriminālistikas pārvaldes reorganizāciju" (turpmāk – rīkojuma projekts) mērķis ir nodrošināt tiesu ekspertīžu institūta reformas īstenošanu atbilstoši Ministru kabineta 2020.gada 14.jūlija sēdē atbalstītajam informatīvajam ziņojumam "Par tiesu ekspertīžu institūta reformas ieviešanas iespēju izvērtējumu" un Ministru kabineta 2024.gada 27.augusta sēdē atbalstītajam konceptuālajam ziņojumam "Par tiesu ekspertīžu institūta reformas gaitu un turpmāk veicamajiem pasākumiem".
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valdības rīcības plāna pasākumu 7.14. punktā ir dots uzdevums ieviest tiesu ekspertīžu institūta reformu. Šim uzdevumam noteiktais rezultāts ir: Attīstīta tiesu ekspertīžu sistēma, nodrošinot kvalitatīvu, objektīvu un uz vienotiem standartiem balstītu tiesu ekspertīzi, lai sekmētu ātrāku un efektīvāku kriminālprocesu virzību. Lai minēto sasniegtu, Ministru kabineta 2024. gada 27.augusta sēdē (protokols Nr.33, 45.§) apstiprināja termiņa pagarinājumu līdz 2026.gada 1.jūlijam Ministru kabineta 2020.gada 14.jūlijā pieņemtajam lēmumam par Valsts policijas Galvenās Kriminālpolicijas pārvaldes Kriminālistikas pārvaldes (turpmāk - VP GKrPP KP) Ekspertīžu biroja pievienošanu Valsts tiesu ekspertīžu birojam (turpmāk - VTEB).
Problēmas un risinājumi
Problēmas apraksts
Lai nodrošinātu VP GKrPP KP reorganizāciju, ar rīkojuma projektu tiek noteiktas organizatoriskās darbības plānotā regulējuma īstenošanai.
Šī reorganizācija ir būtiska, lai veicinātu valstiski nozīmīgas funkcijas - tiesu ekspertīzes atdalīšanu no izmeklēšanas, tādējādi sekmējot sabiedrības uzticību pierādījumu objektivitātei, mazinot atkārtotu ekspertīžu noteikšanu tiesas procesā, kas savukārt labvēlīgi ietekmēs lietas izskatīšanas/iztiesāšanas termiņus.
Jau Ministru kabineta 2020.gada 14.jūlija sēdē izskatītajā informatīvajā ziņojumā "Par tiesu ekspertīžu institūta reformas ieviešanas iespēju izvērtējumu" (prot. Nr. 44 56. §) tika secināts, ka ekspertīžu iestāžu apvienošana veicinās plānveidīgu, reālās situācijas prasībām atbilstošu tiesu ekspertīzes sistēmas politikas attīstību valstī. Minētais ļaus efektīvāk plānot investīcijas, kas ietekmēs finanšu līdzekļu lietderīgāku izlietojumu. Investīciju piesaiste būs pārskatāmāka un vienkāršāka. Tāpat arī vienota tiesu ekspertīžu iestāde ļaus efektīvāk iesaistīties starptautiskajās finanšu programmās (ārvalstu investori ir ieinteresēti veikt finansiālos ieguldījumus nacionālo sistēmu attīstībā un tās pēctecības nodrošināšanā un finansiāli lielākos projektos, nevis daudzos mazākos, jo tas nodrošina vienkāršāku administrēšanu un var sasniegt lielākus rezultātus), jo vienotas tiesu ekspertīžu iestādes kā padotības iestādes statuss atvieglos projektu pieteikumu izstrādi, iekļaujot tajos ne tikai ekspertīžu iestādi, bet arī ar ekspertīzi saistītos klientus (tiesas, prokuratūru, policiju). Tādā veidā ekspertīžu sistēmas līmeņa paaugstināšana pozitīvi ietekmēs visus tiesu sistēmas dalībniekus.
Risinājuma apraksts
Rīkojuma projekts paredz noteikt veicamās darbības VP GKrPP KP reorganizācijai, lai ar 2026.gada 1.jūliju tiesu ekspertīžu funkciju nodotu VTEB, vienlaikus nodrošinot VP GKrPP KP tiesu ekspertu un tehnisko darbinieku, kas saistīti ar tiesu ekspertīzes funkcijas izpildi, darba tiesisko attiecību nodibināšanu ar VTEB:
1) Rīkojuma projektā ir noteikts, ka VTEB saistībā ar tiesu ekspertīžu veikšanu kriminālprocesa, civilprocesa, administratīvā un administratīvā pārkāpuma procesa ietvaros ir VP GKrPP KP funkciju, tiesību, saistību, mantas, finanšu līdzekļu, personāla resursu, tiesu ekspertīžu metožu, lietvedības un arhīva pārņēmējs. Lai apzinātu minēto, rīkojuma projektā ir noteikts, ka izveidojama komisija, kuras uzdevums ir sagatavot pieņemšanas nodošanas aktu līdz 2026.gada 30.jūnijam. Komisijas uzdevumā ir apzināt VP GKrPP KP starptautiskās saistības, kuras pārņemamas VTEB, tostarp no Eiropas Savienības Padomes Lēmuma 2008/615/TI (2008.gada 23.jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību, un Eiropas Savienības Padomes Lēmuma 2001/419/TI (2001.gada 28.maijs) par ierobežoto vielu paraugu nosūtīšanu izrietošās saistības. Bez tam, VTEB ir nepieciešams veikt darbības, lai nodrošinātu iestādes akreditāciju no VP GKrPP KP pārņemto tiesu ekspertīžu īstenošanai.
No minētā secināms, ka detalizētu materiālo vērtību, finanšu līdzekļu, saistību, personāla resursu, tiesu ekspertīžu metožu, lietvedības un arhīva lietu saraksta sagatavošana un tā iekļaušana būs reorganizācijas komisijas galvenais uzdevums, tādēļ arī komisijas sastāvu veido gan reformā tieši iesaistītās iestādes, gan atbildīgās ministrijas.
2) Lai tiesu ekspertīžu funkcijas izpilde valstī tiktu nodrošināta bez pārtraukuma, rīkojuma projektā tiek noteikts, ka no VP GKrPP KP nododamas VTEB 99 amata vietas, ko veido viena biroja priekšnieka amata vieta, deviņas nodaļu priekšnieku amata vietas, 77 vecāko tiesu ekspertu amata vietas, 12 vecāko speciālistu amata vietas. Atbilstoši Tiesu ekspertīžu institūta reformas uzraudzības padomes 2025. gada 16. janvāra sēdē lemtajam, Valsts policija amatu vietām atbilstošo finansējumu precizēs un finansējuma apjoms nododamajām amata vietām tik iekļauts iestādes budžeta pieprasījumā. Nodrošinot sekmīgu VP GKrPP KP nodarbināto tiesu ekspertu darba tiesisko attiecību nodibināšanu ar VTEB, vismaz mēnesi pirms 2026.gada 30.jūnija reformai pakļautajiem nodarbinātajiem jāizsniedz brīdinājumi par dienesta attiecību izbeigšanu ar VP GKrPP KP. Vienlaikus ir paredzēts, ka līdz ar šo brīdinājumu reformai pakļautajiem tiesu ekspertiem izsniedzams darba piedāvājums, kas bez amata konkursa paredz personai tiesības noslēgt darba līgumu ar VTEB. Tāpat arī brīdinājumu par darba tiesisko attiecību izbeigšanu un piedāvājumu jaunu darba tiesisko attiecību nodibināšanai VTEB saņems arī tie tiesu eksperti, kas šobrīd ir nodarbināti uz darba līguma pamata VP GKrPP KP, un tehniskie darbinieki, kas saistīti ar tiesu ekspertīzes funkcijas izpildi.
3) Rīkojuma projektā tiek atrunāts VP GKrPP KP līdz 2026.gada 30.jūnijam uzsākto, bet nepabeigto tiesu ekspertīžu nodošanas jautājums. Proti, ar 2026.gada 1.jūliju ekspertīzi turpina veikt tas tiesu eksperts, kurš šo ekspertīzi ir uzsācis un ir nodibinājis darba tiesiskās attiecības ar VTEB.
Vienlaikus jānorāda, ka var veidoties situācija, ka pēc 2026.gada 30.jūnija kāda VP GKrPP KP uzdotā ekspertīze nebūs izpildāma, jo attiecīgās tiesu ekspertīzes specialitātes tiesu eksperti nebūs nodibinājuši darba tiesiskās attiecības ar VTEB. Šādā gadījumā būs piemērojams Ministru kabineta 2016.gada 13.septembra noteikumu Nr.606 "Tiesu ekspertīžu organizēšanas kārtība" 2.punktā noteiktais, proti, VTEB konstatējot, ka uzdotā ekspertīze neietilpst iestādes kompetencē, tā rakstiski informē par to procesa virzītāju, tiesu vai personu, kas lūgusi veikt ekspertīzi, un nosūta izpētes objektus un citus iesniegtos materiālus atpakaļ ekspertīzes noteicējam.
4) Ņemot vērā, ka 2026. gada 1. jūlijā nav iespējams nodrošināt pilnīgu no VP GKrPP KP pārņemto ekspertīžu laboratoriju iekārtu un ekspertu darba vietu izvietošanu VTEB telpās Invalīdu ielā 1, Rīgā, rīkojuma projektā tiek atrunāts, ka līdz VTEB biroju ēkas pārbūves pabeigšanai starpinstitūciju sadarbības ietvaros uz telpu nomas līguma pamata tiks izmantotas VP GKrPP KP Ekspertīžu biroja līdz šim izmantotās telpas sekojošās tiesu ekspertīžu specialitātes:
1) Ballistiskā, informācijas tehnoloģiju izpēte, cilvēka DNS, sprādzientehniskā ekspertīze, šautuve, ieroču kolekcija, glabātuve - Bruņinieku ielā 72B, Rīgā;
2) Sprādzientehniskās ekspertīzes kolekcija - Stabu ielā 89 un Rājumsila ielā 3, Rīgā;
3) Odoroloģiskā ekspertīze - Kleistu iela 46A, Rīgā.
Tiek paredzēts, ka pēc ekspertīžu iestāžu reformas VTEB turpinās nodrošināt ekspertīzes Kurzemes, Vidzemes un Latgales reģionos sekojošās ekspertīžu specialitātēs: daktiloskopiskā identifikācija, narkotisko un psihotropo vielu izpēte, spirta un alkohola izpēte, asinspēdu trasoloģiskā izpēte un ugunsgrēku tehniskā izpēte. Lai neveidotu jaunu infrastruktūru, ieguldot papildu finanšu resursus, starpinstitūciju sadarbības ietvaros ekspertīžu veikšanai reģionos paredzēts noslēgt telpu nomas līgumu par VP GKrPP KP Reģionu biroja līdz šim izmantotajām telpām Liepājā, Bāriņu ielā 3, Valmierā, Dārza ielā 2A un Daugavpilī, 18.novembra ielā 39.
5. Savukārt, lai VTEB varētu sekmīgi nodrošināt darbību un kvalitatīvu ekspertīžu veikšanu no VP GKrPP KP pārņemtajās tiesu ekspertīžu specialitātēs, ir būtiski nodrošināt VTEB piekļuves tiesības datu bāzēm un informācijas sistēmām, kas ekspertīžu nodrošināšanai līdz šim tiek izmantotas VP GKrPP KP. Ir identificēts, ka VTEB ir nepieciešams nodrošināt piekļuves tiesības šādām informācijas sistēmām un datu bāzēm:
1. Ekspertīžu laboratorijas informācijas sistēmai (ELIS);
2. Biometrijas datu apstrādes sistēmai (BDAS);
3. DNS nacionālā datubāzei (CODIS);
4. Ložu un čaulu automatizētai identifikācijas sistēmai (ALCIS);
5. Automātiskai ballistiskās identifikācijas sistēmai (BalScan);
6. Dokumentu informācijas sistēmai (DOKIS);
7. DNS paraugu reģistrācijas un profilu pārbaudes informācijas sistēmai (PIPARS2).
Minētais risināms VTEB un Iekšlietu ministrijas Informācijas centra kā minēto informācijas sistēmu un datu bāžu pārziņa sadarbības ietvaros.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Skar gan Valsts policijas Galvenās Kriminālpolicijas pārvaldes Kriminālistikas pārvaldes nodarbinātos (amatpersonas ar speciālajām dienesta pakāpēm un darbiniekus), gan Valsts tiesu ekspertīžu biroja darbiniekus.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Nepieciešamais finansējums VTEB 2026.gada 1.jūlijā reformai pakļauto tiesu ekspertu sociālo garantiju un izdienas pensiju nodrošināšanai tiek pārdalīts no Iekšlietu ministrijas budžeta apakšprogrammas 06.01.00 "Valsts policija" uz Tieslietu ministrijas budžeta apakšprogrammu 03.04.00 "Tiesu ekspertīžu veikšana". Nepieciešamais papildu finansējums rīkojumā noteiktā izpildei 2026. gadam un turpmākajiem gadiem būs iekļauts likumprojektā "Par valsts budžetu 2026. gadam un budžeta ietvaru 2026., 2027. un 2028. gadam".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2016. gada 20. decembra noteikumos Nr. 835 "Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru"
Pamatojums un apraksts
Šajos noteikumos ir uzskaitītas visas tiesu ekspertīžu iestādes. Ņemot vērā, ka reformas ietvaros VP GKrPP KP neveiks tiesu ekspertīzes, tā ir svītrojama no tiesu ekspertīžu iestāžu saraksta.
Atbildīgā institūcija
Tieslietu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ar šo rīkojuma projektu tiek izpildīts Ministru kabineta 2024. gada 20. janvāra rīkojumā Nr. 55 "Par Valdības rīcības plānu Deklarācijas par Evikas Siliņas vadītā Ministru kabineta iecerēto darbību īstenošanai" (turpmāk - Valdības rīcības plāns) 7.14. punktā dotais uzdevums, kā arī tiek nodrošināta tiesu ekspertīžu institūta reformas īstenošana atbilstoši Ministru kabineta 2020. gada 14. jūlija sēdē izskatītajam un atbalstītajam informatīvajam ziņojumam "Par tiesu ekspertīžu institūta reformas ieviešanas iespēju izvērtējumu" (prot. Nr. 44 56. §) un Ministru kabineta 2024. gada 27.augusta sēdē izskatītajam un atbalstītajam konceptuālajam ziņojumam "Par tiesu ekspertīžu institūta reformas gaitu un turpmāk veicamajiem pasākumiem" (prot. Nr. 33 45.§).
6.4. Cita informācija
Cita informācija
Rīkojuma projekta izstrādē ir iesaistīta Iekšlietu ministrija, Valsts kanceleja, Valsts policija, Valsts tiesu ekspertīžu birojs
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu ministrija
Valsts tiesu ekspertīžu birojs
Valsts kanceleja
Valsts policija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Jā
	Vienotas tiesu ekspertīžu iestādes izveide, Valsts policijas Galvenās Kriminālpolicijas pārvaldes Kriminālistikas pārvaldes Ekspertīžu biroju pievienojot Valsts tiesu ekspertīžu birojam.

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Valsts tiesu ekspertīžu birojā pēc Valsts policijas Galvenās Kriminālpolicijas pārvaldes Kriminālistikas pārvaldes tiesu ekspertīžu kompetences pievienošanas, tiks īstenota arī 
auksto ieroču izpēte; ieroču identifikācija, šāvienu pēdu un apstākļu izpēte; ieroču un to munīcijas diagnostiskā izpēte; personu identifikācija pēc runas lingvistiskajām pazīmēm;
skaņu ierakstu un aparatūras izpēte un personu identifikācija pēc balss akustiskajiem parametriem; grāmatvedības ekspertīze; personas identifikācija pēc ārienes pazīmēm; 
narkotisko un psihotropo vielu izpēte; pirotehnisko izstrādājumu, sprāgstvielu un sprādzienu produktu ķīmiskā izpēte; spirta un alkohola izpēte; odoroloģiskā izpēte; sprādzientehniskā izpēte; asins pēdu trasoloģiskā izpēte; ugunsgrēku tehniskā izpēte.


	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Minētais veicinās lielāka pakalpojumu klāsta pieejamību vienas iestādes ietvaros, kā arī reforma ļaus optimizēt ekspertīžu īstenošanas procesus, tādējādi veicinot ātrāku izpildi.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

